
משרד החקלאות ופיתוח הכפר 
לידי האדון אילן ישראל, הממונה על יישום חוק חופש המידע
רח' דרך המכבים 30,
בית-דגן 50250
                                                            באמצעות דוא"ל: hofesh-hameida@moag.gov.il
א.נ.,
הנדון: בקשה לפי חוק חופש המידע, התשנ"ח-1998
בקשה זו עוסקת בקבלת מידע אודות אחריות שילוחית וחסינות עובדי ציבור בנזיקין בהתאם להנחיית "אחריות שילוחית של המדינה וחסינות עובדי ציבור בנזיקין" הנחיות פרקליט המדינה 16.5 (התשע"א). 
בהתאם לחוק חופש המידע, התשנ"ח-1998 (להלן: "החוק") אבקש לקבל לידי את הנתונים הבאים אודות מספר התביעות שהוגשו בגין אחריות שילוחית בנזיקין, מספר התביעות האישיות שהוגשו כנגד עובדי המשרד ומספר הפעמים שניתנה לעובדי המשרד שנתבעו אישית חסינות והגנה משפטית בגין מעשיהם: 

· מספר התביעות שהוגשו נגד המדינה בגין אחריות שילוחית למעשי עובדי המשרד בין השנים 2013-2014, במידה והתביעה הסתיימה בפשרה, הסדר או בבית משפט, מה היה גובהה?

· מספר התביעות האישיות שהוגשו כנגד עובדי המשרד שלגביהן הוגשו תביעות אף כנגד המדינה בגין אחריות שילוחית לעובדי המשרד בין השנים 2014-2013, במידה והתביעה הסתיימה בפשרה, הסדר או בבית משפט, מה היה גובהה?

· מספר הפעמים שניתנה לעובדי המשרד שנתבעו אישית חסינות בגין מעשיהם בין השנים 2014-2013 בפירוט הבא:
- תפקיד העובד.
- גובה התביעה שהוגשה.
- כיצד הסתיימה התביעה, במידה והסתיימה.
· מספר הפעמים שהוגשו תביעות כנגד עובד המדינה בשל מעשה פרטי בין השנים 2014-2013 בפירוט הבא:
- תפקיד העובד.
- גובה התביעה שהוגשה.
- כיצד הסתיימה התביעה, במידה והסתיימה.
כאמור לפי סעיף 6(ב) לתקנות חופש המידע (אגרות), תשנ"ט-1999, התנועה לחופש המידע היא עמותה רשומה כמשמעותה בחוק העמותות, התש"ם-1980 שהציגה אישור ניהול תקין, הפועלת לקידום מטרה ציבורית ועל כן פטורה מתשלום אגרת בקשה. אני מתחייבת לשלם אגרת טיפול והפקה עד לסכום של 150 ש"ח, ובכל מקרה בו יידרש על-ידכם סכום גבוה יותר, נדרשת מראש הסכמתי להמשך הטיפול בבקשה.

להזכירכם, על-פי חוק חופש המידע עליכם להשיב לבקשה זו בהקדם האפשרי ולא יאוחר משלושים יום מעת קבלת בקשה זו. כמו כן, חריגה מהמועדים הקבועים בחוק לא תאפשר גבייה של אגרת טיפול והפקה.

